Budimpešta - Wikipedia

# Budimpešta

### From Wikipedia

Budimpešta sa Gelert brda, pogled ka severu
Budimpešta, sa Dunavom u prvom planu, pogled južno sa Margit mosta

Budimpešta, glavni grad Mađarske i glavni politički, industrijski, trgovački i saobraćajni centar zemlje ima preko 1,7 miliona stanovnika, što je manje od vrha, dostignutog sredinom 1980-ih kada je imala 2,1 miliona. Postala je jedan grad koji zauzima obe obale Dunava spajanjem Budima i Obude na desnoj obali, sa Peštom na levoj (istočnoj) obali Dunava.

## [uredi - уреди] Istorija

Budimpešta gledana sa Eržebeta, bliže je Budim, iza je Pešta

Poznata istorija Budimpešte počinje sa rimskim gradom pod imenom Aquincum, osnovanim oko 89. godine nove ere, na mestu starije keltske naseobine blizu mesta gde je nastala Obuda. Aquincum je od 106. do kraja 4. veka bio glavni grad provincije, donje Panonije. Na mestu današnje Pešte je bio izgrađen grad Contra Aquincum (ili Trans Aquincum).

Oblast su oko 900. godine osvojili Mađari, koji su oko jednog veka kasnije osnovali kraljevinu Mađarsku. Kada su je uništili Mongoli, 1241, Pešta je već bila značajno mesto, i brzo je ponovo izgrađena, ali je Budim bio sedište kraljevskog dvora od 1247. i 1361. je postao glavni grad Mađarske.

Lančani most, Lanchid

Turci su osvojili veći deo Mađarske u 16. veku, i prekinuli su rast grada: Peštu su sa juga zauzeli 1526. godine, a Budim 15 godina kasnije. Dok je Budim ostao sedište turskog upravnika, Pešta je bila vrlo zapuštena do 1686. kada su je osvojili habsburški vladari.

Pešta je od 1723. bila sedište administrativnog aparata kraljevstva, koji je najbrže rastao u 18. i 19. veku, i inicirao izraziti rast grada u 19. veku.

Spajanje tri distrikta pod jednu administraciju, koje je prvo propisala mađarska revolucionarna vlada 1849 je poništeno ubrzo potom, po reuspostavljanju habzburške vlasti. Konačno je ovu odluku sprovela autonomna mađarska kraljevska vlada, uspostavljena po Austro-Ugarskoj nagodbi iz 1867 (vidi Austro-Ugarska). Broj stanovnika "ujedinjene" prestonice je porastao u periodu od 1840. do 1900. na 730 000.

Pogled na Peštu sa parlamentom i Dunavom

U 20. veku je većina rasta broja stanovnika otpadala na predgrađa, Ujpešt (Nova Pešta) je više nego udvostručila broj stanovnika između 1890. i 1910, a većina industrije zemlje se koncentrisala u gradu. Ljudski gubici Mađarske tokom Prvog svetskog rata, i potonji gubitak više od polovine teritorije kraljevstva (1920.) je zadao samo privremeni udarac broju stanovnika, a Budimpešta je postala prestonica manje, ali sada suverene države. Do 1930. je uže gradsko jezgro brojalo milion stanovnika, uz dodatnih 400 000 u predgrađima.

Oko trećina od 200 000 Jevreja u Budimpešti je umrla tokom nacističkog genocida tokom nemačke okupacije u Drugom svetskom ratu. Grad je znatno porušen u sovjetskoj opsadi tokom zime 1944, a oporavio se tokom 1950-ih i 1960-ih. Budimpešta je tokom 1980-ih podelila sudbinu države kada je broj stanovnika smanjen usled povećane emigracije i smanjenja nataliteta.

### [uredi - уреди] Demografska istorija

Grafik stanovništva

1800: 54 200 stanovnika
1830: 102 700
1850: 178 000
1880: 370 800
1900: 733 400
1925: 957 800
1990: 2 016 100
2003: 1 719 342

## [uredi - уреди] Okruzi Budimpešte

(napomena: reč Uj na mađarskom znači novo, pa prefiks Uj ispred imena grada znači novi - Ujpešt - Nova Pešta .. város kao i na srpskom znači varoš)

- Taban, Var - I okrug
- Rožadomb, Pasaret - II okrug
- Obuda - III okrug
- Ujpešt - IV okrug
- Belváros, Lipótváros - V okrug
- Terezvaroš - VI okrug
- Eržebetvaroš - VII okrug
- Jožefvaroš - VIII okrug
- Ferencvaroš - IX okrug
- Kőbánya - X okrug
- Ujbuda - XI okrug (Kelenvolđ, Kelenfeld, Lágymányos, Albertfalva, Gelertheđi, Šašheđi, Gazdagret, Őrmező)
- Heđvidek - XII okrug
- Ujlipotvaroš, Anđalfeld - XIII okrug
- Zuglo - XIV okrug (Alšorakoš, Herminamező, Ištvanmező, Kišzuglo, Nađzuglo, Rakošfalva, Törökőr, Varošliget)
- Rakošpalota, Peštujhelj, Ujpalota - XV okrug
- Maćašfeld, Šašhalom, Cinkota - XVI okrug
- Rakošmente - XVII okrug (Rakoškerestur, Rakoščaba, Rakošliget, Rakošheđ, Rakoškert)
- Peštsentlőrinc - XVIII okrug
- Kišpešt - XIX okrug
- Pešteržebet - XX okrug
- Čepel - XXI okrug
- Budatetenj, Nađtetenj, Budafok - XXII okrug
- Šorokšar - XXIII okrug

## [uredi - уреди] Saobraćaj

### [uredi - уреди] Aerodrom

Feriheđ (Ferihegy) aerodrom ima 3 različita putnička terminala: Feriheđ 1, Feriheđ 2/A i Feriheđ 2/B. Aerodrom se nalazi istočno od centra grada u XVIII okrugu u Peštsentlorincu (Pestszentlorinc).

### [uredi - уреди] Putevi

Budimpešta je najznačajniji mađarski putni terminus; svi glavni autoputevi završavaju u Budimpešti. Ona je takođe i najznačajniji železnički terminus.

### [uredi - уреди] Vodeni putevi

Reka Dunav protiče kroz Budimpeštu na putu ka Crnom moru. Budimpešta je kroz istoriju bila važna trgovačka luka.

### [uredi - уреди] Metro

Budimpeštanski metro je drugi najstariji na svetu 1894 (posle londonskog). Ta metro linija na dubini od samo nekoliko metara je prvih godina bila sa konjskom vučom. Polazna stanica je sa Vereš Marti Tera (Trg crvene Marte) gde se nalazi i najstarija poslastičarnica u Mađarskoj Žerbo koja je poznata po kolaču Žerbo kocke. Kraj linije je u Varošligetu - parku blizu Trga Heroja. Prva metro linija se sada zove M1 ili Žuta linija. U potpunosti je restaurisana u originalno stanje, zbog istorijskih vožnji. Druge dve linije, M2 (crvena) i M3 (plava) su kasnije izgrađene i vode ka drugim delovima grada. &dash; Vidi takođe: Lista metro stanica u Budimpešti.

## [uredi - уреди] Spoljašnje poveznice

- Budapest hotels and info Portal (na engleskom)
- Panorama Budimpešte u 360 stepeni
- Kolekcija znamenitosti Budimpešte
- Budimpešta (Mađarska za posetioce)
- Stranice Budimpešte
- Informacije o Budimpešti (na engleskom)
- Svetski vodič LonelyPlanet.com (na engleskom)
- Portal Budimpešte (na mađarskom)
- Okruzi Budimpešte
- Putni vodič kroz Budimpeštu na Vikiputovanjima - engleski
- Budapest Transport Plc. javni prevoz u Budimpešti (i na engleskom)
- Budimpeštanski metro
- Budapest public transport map

Retrieved from "http://sh.wikipedia.org../../../b/u/d/Budimpe%C5%A1ta.html"

Kategorije: Glavni gradovi | Gradovi u Mađarskoj | Mađarska | Svetska baština

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Alemannisch
- አማርኛ
- Aragonés
- العربية
- Asturianu
- Azərbaycan
- Беларуская
- Български
- Brezhoneg
- Bosanski
- Català
- Česky
- Чăвашла
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Gaeilge
- Gàidhlig
- Galego
- עברית
- Hrvatski
- Magyar
- Հայերեն
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Коми
- Kernewek
- Latina
- Lëtzebuergesch
- Lietuvių
- Latviešu
- मराठी
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Иронау
- Deitsch
- Polski
- Português
- Rumantsch
- Română
- Русский
- Sicilianu
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- Тоҷикӣ
- ไทย
- Türkçe
- Удмурт
- Oyghurque
- Українська
- Vèneto
- ייִדיש
- 中文